tomron87/hebrew-wikipedia-sentences-corpus huggingface dataset:
על כן, שני וקטורים שייכים לאותה המחלקה אם ורק אם ההפרש ביניהם הוא מילת קוד.
לכן, כל אחד מאיברי מחלקה יכול לשמש נציג שלה.
עם זאת, נבחר לכל מחלקה כנציג וקטור בעל משקל מינימלי במחלקה.
את הנציגים שהתקבלו באופן זה נכנה ראשי המחלקות של .
פענוח באמצעות ראשי מחלקות מתבסס על האבחנה שאם נשלחה מילת קוד והתקבלה תחתיה מילה , וקטור השגיאה (במקרה הבינארי, למשל, מדובר בווקטור אשר מכיל 1 במקומות בהם התקבלו השגיאות בתקשורת) שייך לאותה המחלקה לה שייכת המילה .
משקל וקטור השגיאה שווה למספר השגיאות שהתקבלו בתקשורת.
לכן, אם אנחנו מעוניינים בתיקון שגיאות לפי שיטת השכן הקרוב ביותר, יהיה עלינו להניח וקטור שגיאה ממשקל מינימלי, ולכן שווקטור השגיאה הוא אחד מראשי המחלקה לה שייך .
לאחר שקבענו את וקטור השגיאה , הפענוח יתרחש באמצעות הוספת וקטור השגיאה המשוער לווקטור שהתקבל , ותתקבל באופן זה מילת הקוד המקורית.
ניתן להעיר ששיטה זו אינה חד משמעית תמיד, ובקוד בעל מרחק קוד של , תיתכן מחלקה אשר תכיל שני ראשי מחלקות אפשריים בעלי משקל , אשר הבחירה ביניהם תעשה שרירותית.
ביישומים בהם לא מעוניינים בבחירה שרירותית, ניתן להשתמש בשיטת פענוח לא שלם לפיה מבוצע פענוח אך ורק כאשר משקל ראש המחלקה שנמצא קטן מ-.
קושי אחד נותר בשיטה שתוארה לעיל - בהתקבל מילה , כיצד ניתן למצוא את ראש המחלקה לה היא שייכת בצורה יעילה?
חיפוש סדרתי בין כל המילים האפשריות ידרוש זמן מעריכי באורך , ולכן אינו סביר.
שימוש במטריצת בדיקת הזוגיות של הקוד פותר בעיה זו.
ראשית, נגדיר את כסינדרום של .
השיטה המכונה פענוח סינדרומי מתבססת על כך שלשתי מילים קיים אותו סינדרום אם ורק אם הן שייכות לאותה המחלקה:
לכן, באמצעות שמירת רשימה של ראשי מחלקות והסינדרומים המתאימים להן, ניתן למצוא את ראש המחלקה המתאים לכל מילה באמצעות חישוב הסינדרום המתאים לה, ומציאתו ברשימת הסינדרומים.
מספר דוגמאות בולטות לקודים ליניאריים הן:
קוד החזרה מאורך נתון (קוד המכיל רצפי אפסים ואחדים מאורך נתון המסמנים שני מסרים בלבד)
סיבית זוגיות (קוד כל המילים ממשקל זוגי)
קודי גולֶה (Golay) - הבינארי והטרנארי
קוד מנצ'סטר (מאנגלית: Manchester encoding) היא שיטת מיתוג להעברת מידע ספרתי (סיביות) בקו תקשורת אלקטרוני.
בשיטה זו, 1 מיוצג על ידי מעבר מרמה גבוהה לרמה נמוכה, בעוד ש-0 מיוצג על ידי מעבר מרמה נמוכה לרמה גבוהה (באותו מחזור שעון).
הקידוד קיבל את שמו מהפיתוח שלו באוניברסיטת מנצ'סטר, כאשר נעשה בו שימוש לקידוד מידע על תוף מגנטי (magnetic drum) במחשב מנצ'סטר סימן 1.
שיטה זו נמצאת בשימוש כיום בפרוטוקולי אינפרא-אדום, RFID, ו-NFC.
הבעיה בבסיסה נובעת, מכך שמקורות-השעון, במשדר ובמקלט, אינם בהכרח באותה איכות ובאותו דיוק (למשל: משדר זול, באיכות בינונית, שמחובר אל מקלט מקצועי, באיכות גבוהה).
במקרה שיש הבדלים בין מקורות השעון, המקלט לא מצליח להסתנכרן כמו שצריך, על המידע שמגיע מהמשדר והוא מפענח אותו, בצורה שגויה.
ישנם מנגנונים אלקטרוניים המאפשרים לגזור את אות השעון מתוך המידע הנכנס וכך מאפשרים למקלט להסתנכרן עם המשדר.
דוגמה למנגנון כזה היא מעגל PLL.
במקרים בהם מגיע רצף סיביות אחיד (כלומר, רצף של רק '0'-ים, או רק '1'-ים), לא ניתן לחלץ אות שעון מהמידע הנכנס ולכן גם לא ניתן להפעיל מנגנון סנכרון-שעון.
על-מנת להתגבר על בעיה זו ועל בעיית בלבול בין 0 ל-1 (בגלל מתחים דומים), נוצר קוד מנצ'סטר.
בצורה זו, המעבר באמצעה של כל סיבית למעשה יוצר פולס שעון במקלט, וכך מאפשר לו להסתנכרן בקלות עם המשדר.
יתרון הקידוד בקוד מנצ'סטר הוא שיש בו פחות טעויות בהעברת המידע בהשוואה לקודים אחרים.
הבדל זה נובע מכך שקוד מנצ'סטר מייצג 1 לוגי כרמת אות חיובי ו-0 לוגי מיוצג על ידי רמת אות שלילית, בניגוד לקודים אחרים שמתייחסים לרמות של חיובי ואפס (אדמה).
חיסרון של קידוד זה הוא שנדרש רוחב פס כפול, מכיוון שהפולסים הם בחצי מהרוחב.
קוד לבוש הוא מערכת של כללים המגדירה את אופי לבושו של אדם בנסיבות מוגדרות.
קוד הלבוש עשוי לכלול פריטי חובה כגון עניבה או סמל מודפס, ועשוי לכלול פריטים אסורים כגון כובעים.
קוד הלבוש עשוי להיות מינימלי ולהותיר מידה רבה של חופש או להגביל במידה חלקית או להגביל במידה מקסימלית עד הפרטים הקטנים.
בפנקס הקהילה היהודית ההיסטורית בברלין, נקבעה תקנה כי הפרנסים חייבים להגיע לאסיפות בלבוש "סרבל" (סוג לבוש עליון), והוטל קנס למפר חובה זאת.
לחובה צורף נימוק "שיהיה עליו אימת הציבור ומורא שמים"
קוד לבוש עשוי להיות מעוגן בחוק.
כך לדוגמה במדינת ישראל קובע החוק קוד לבוש "צנוע והולם" לאלה הבאים בשערי בתי-הדין הרבניים בישראל, "תלבושת הולמת" למבקרים בכותל המערבי, "לבוש הולם" לנהגי מוניות המסיעים נוסעים מנמל התעופה בן-גוריון.
קוד לבוש עשוי אף להיקבע על ידי ארגונים וגופים פרטיים ולחייב את כל המבקש להיכנס בשערי מוסדותיהם, כך למשל, יכולה מסעדה לחייב את לקוחותיה ללבוש חולצה, או לנעול נעליים (דרישה המופיעה לעיתים במסעדה הסמוכה לחוף הים, מקום שבו צורת הלבוש אינה מובנת מאליה).
מסעדות יקרות יותר עשויות לדרוש להימנע מבגדי אימון, או לחייב מקטורן ועניבה.
ישנם מקומות עבודה בהם מונהג קוד לבוש אחיד.
בתרבות העסקים היפנית קיים קוד לבוש רשמי של חליפת עסקים עם מקטורן ועניבה.
בקיץ 2005 פתחה ממשלת יפן בקמפיין Cool Biz (環境省) להתייעלות אנרגטית על ידי העלאת טמפרטורת המזגנים במשרדי ממשלה ל-28°C לפחות והמליצה על לבוש אוורירי יותר, ללא מקטורן ועניבה.
הדבר התקבל במבוכה ובלבול מצד העובדים, בעיקר כי אצל עמיתיהם במגזר הפרטי לא השתנה קוד הלבוש.
בשנת 2006 פתח איגוד העובדים של הממלכה המאוחדת (Trades Union Congress) בקמפיין דומה.
בשנת 2009 אימץ משרד הסביבה של קוריאה הדרומית את הקמפיין היפני.
דתות שונות מכילות קוד לבוש כחלק ממערכת הציוויים הדתית, או שקוד הלבוש נהוג בקרב מאמיני הדת כדי לסמל את דבקותם בה.
הקוראן מציב קוד לבוש למאמינים.
קרובים אלה מכונים ה"מהרהם" שלה.
לגברים יש קוד לבוש קשוח פחות: עליהם להיות מכוסים מהברך ועד למותניים.
במדינות רבות בעולם קיים קוד לבוש בבתי הספר, המחייב לעיתים את התלמידים בלבישת מדים ("תלבושת אחידה").
יש הטוענים כי תלבושת אחידה תורמת לקידום המשמעת בקרב התלמידים, לעידוד הלמידה ולהפחתת האלימות.
באזורים בארצות הברית בהם קיימים מאבקים אלימים בין כנופיות, קוד לבוש בבית הספר אוסר על פרטי לבוש האופייניים לתלבושתם של חברי הכנופיות, במטרה להפחית את הסיכון למקרי אלימות בתחומי בית הספר.
תלבושת אחידה בבתי הספר בישראל
סוגיית אופי הלבוש בבתי הספר הטרידה את אנשי החינוך בארץ כבר בתחילת המאה ה-20. תלבושת אחידה הונהגה, כיוזמה עצמית של בתי ספר, בזמנים שונים ובמקומות שונים.
בית הספר הריאלי בחיפה, לדוגמה, שנוסד ב-1913, הנהיג מסורת זו כמעט מיום היווסדו.
ב-1938 החליטה מחלקת החינוך של הוועד הלאומי להנהיג תלבושת אחידה בכל בתי הספר העבריים.
לצורך גיבוש המדים התמנתה ועדה בהשתתפות רופא, אמן צייר, מורה לתפירה ואחד היצרנים.
המניע המוצהר להחלת התלבושת האחידה היה קידום תוצרת הארץ בענף ההלבשה.
נימוקים נוספים שעלו באותה התקופה, הרלוונטיים עד היום: טשטוש פערים סוציו-אקונומיים, פיתוח תחושת השתייכות למוסד ומענה לטרוניה בבקרים: "אין לי מה ללבוש".
שנה קודם לכן, החליטה מועצת עיריית תל אביב על הנהגת תלבושת אחידה בכל בתי הספר בעיר.
ההנחיה הארצית לא החזיקה לאורך ימים.
עם קום המדינה לא גובשו, ככל הנראה, החלטות מחייבות בעניין.
ב-1955 חויבו תלמידי בתי הספר התיכוניים בתל אביב לפקוד את ספסל הלימודים בלבוש אחיד.
ב-1958 יצאה הוראה מחייבת מטעם משרד החינוך בנוגע ללבוש האחיד.
מדי החורף כללו: חולצות מבדי מגבת ופלנל, אפודות, מכנסיים כחולים או חצאיות כחולות מצמר לבנות.
הטרוניות על מחירם הגבוה של המדים לא אחרו לבוא, כבימים ימימה.
ב-1967 החליט אגף החינוך בעיריית ת"א בלחץ ההורים, להתיר לתלמידות התיכון להגיע לבושות במכנסיים בימים קרים וגשומים, "אך לא מסטרץ' ולא צמודים לגוף".
עד כה מותר היה לבוא במכנסיים רק עם הצגת אישור רפואי.
הנושא המשיך להעסיק את מערכת החינוך גם בעשורים הבאים.
כך למשל, הורה שר החינוך, זבולון המר, ב-1978, שאין לחייב תלמידים לקנות וללבוש תלבושת אחידה, כדי לא לגרום להוצאות רבות להורים.
בספטמבר אותה השנה יצא חוזר לבתי הספר מטעם משרד החינוך, שהשתמע ממנו כי קוד הלבוש הוא בגדר המלצה בלבד: "רוב ההורים צריכים להביע את רצונם להנהיג תלבושת אחידה בבית הספר".
עוד צוין כי על התלבושת להיות צנועה ופשוטה.
בשנת הלימודים המדוברת כבר נעשה ניסיון לבטל את התלבושת האחידה לתלמידי השמינית בבית הספר אליאנס שבתל אביב, כהענקת מנדט של בגרות לתלמידים
ב-2004 המליץ משרד החינוך, תחת השרה לימור לבנת להנהיג תלבושת אחידה בבתי הספר, אך השאיר את ההחלטה לשיקול מוסדות החינוך עצמם, כדי שהעניין יוכרע "בתהליך חינוכי דמוקרטי.
באותה השנה הונהגה ב-1,166 בתי ספר בישראל תלבושת אחידה.
בשנת הלימודים תשע"ב, 2010, הונהגה תלבושת אחידה בכל בתי הספר היסודיים וחטיבות הביניים בארץ, על פי הנחיית שר החינוך, גדעון סער.
זכות ההכרעה לגבי תלמידי התיכון, נותרה בידי בית הספר.
בחברה המערבית טוקסידו הוא קוד לבוש רשמי לחליפת שרד לגברים, המשתתפים באירוע המתקיים בשעות הערב או לאירועים רשמיים אחרים המחייבים קוד לבוש זה.
נשים המגיעות לאירוע כזה נדרשות ללבוש שמלת קוקטייל או שמלת ערב ארוכה.
לעיתים, נשים נדרשות לנעול נעלי עקב באירועים כאלה.
מקור המונח צווארון כחול מצוי במדים שהיוו קוד לבוש במקצועות התעשייה במאה ה-19. עובדי התעשייה ועבודות הכפיים נוהגים ללבוש בגדים עמידים בפני לכלוך.
על פי רוב בגדים אלה נרכשים ומסופקים לעובדים על ידי המעביד.
הפופולריות של הצבע הכחול בקרב אנשים שעסקו בעבודת כפיים עמדה בניגוד לחולצה הלבנה, שבאופן היסטורי הייתה הלבוש המקובל בסביבת העבודה המשרדית, ושהפכה בהתאם למונח צווארון לבן.
עם זאת, הבחנה זו הולכת ומיטשטשת, ככל שגובר הביקוש לכוח אדם מקצועי ומיומן, ובשל הגידול שחל במשרות במגזר השירותי, שאינן מצריכות עבודת כפיים, אך שכרן נמוך.
כל צבא בעולם מנהיג קוד לבוש אחיד על חייליו.
בתגובה לבקשת HTTP (Hypertext Transfer Protocol) של לקוח מחזיר השרת תשובת HTTP המכילה קוד מצב המציין את התוצאה של ניסיון השרת למלא את הבקשה שנשלחה.
המספרים מחולקים ל-5 מחלקות, בהתאם לספרה הראשונה שלהם:
זהו קוד סטטוס מותנה וכולל רק שורת מצב וכותרים מסוימים והוא נעצר על ידי שורה ריקה.
מאז HTTP/1.0 אין הגדרה של 1xx ושרתים מחויבים לא לשלוח ללקוח סטטוס 1xx אלא בתנאים ניסיוניים.
100 המשך משמעות הדבר כי השרת קיבל את כותרי הבקשה והלקוח צריך לשלוח את גוף הבקשה (במקרה שהבקשה גדולה כמו POST).
אם גוף הבקשה הוא גדול על הלקוח לשלוח את הכותרים קודם בתור בקשה 100 כדי לראות שהם לא נדחים.
101 החלפת פרוטוקולים הלקוח מבקש ביצוע החלפת פרוטוקולים השרת מאשר שזה יבוצע.
102 מריץ תהליך (WebDav)כמו WebDav הבקשה עשויה להכיל תת-בקשות המערבות בפעולות הקובץ, זה עלול לקחת זמן רב כדי להשלים את הבקשה.
קוד זה מציין שהשרת קיבל והוא עיבוד הבקשה, אך התגובה לא זמינה עדיין.
זה מונע מהלקוח לחכות ולהניח שהבקשה אבדה.
200 תקין סטנדרטי בתגובה מוצלחת של HTTP.
התגובה בפועל תלויה בשיטת בקשה שבשימוש.
בשיטה GET, התגובה תכיל מאפיין המתאים למשאב המערכת המבוקש.
בשיטת POST התגובה תכיל מאפיין המתאר או מכיל את התוצאה של הפעולה.
201 נוצר הבקשה בוצעה ויצרה משאב חדש.
202 אושר הבקשה התקבלה לעיבוד, אבל פעולת העיבוד לא הושלמה.
אפשרי שהבקשה תפעל כפי שהיא או שלא, :מכיוון שהיא עשויה להיות אסורה בזמן התרחשות העיבוד.
203 מידע לא מוסמך השרת עיבד את הבקשה בהצלחה, אך הוא מחזיר מידע שעשוי לבוא ממקור אחר.
204 תוכן ריק השרת עיבד בהצלחה את הבקשה אך התוכן ריק.
205 עדכן מידע השרת עיבד את הבקשה בהצלחה, אך אינו מחזיר כל תוכן.
שלא כמו תגובה 204, תגובה זו מחייבת את הלקוח לעדכן את תצוגת המסמך.
206 מידע חלקי השרת מספק רק חלק המשאב בשל טווח הכותרות שנשלח על ידי הלקוח.
טווח כותרות משמש כלי כמו wget כדי לאפשר חידוש של הורדות קטע, או לפצל הורדה לתוך זרמים מרובים סימולטנית.
207 תוכן כפול גוף הודעה שעוקב אחר קובץ XML יכול להכיל מספר קודים בתגובה נפרדת, בהתאם למספר תתי בקשות שנעשו.
הלקוח חייב לבצע פעולה נוספת כדי להשלים את הבקשה.
זוהי תגובה מסוג שכל פעולה נוספת חייבת להתבצע על ידי התוכנה של המשתמש כדי למלא את הבקשה.
הפעולה הנדרשת יכולה להתבצע על ידי סוכן המשתמש ללא אינטראקציה עם המשתמש אם ורק אם השיטה בה משתמשת הבקשה השנייה היא GET או HEAD.
לקוח שמקבל תגובת סטטוס מסוג זה יותר מ-5 פעמים אמור להניח שזוהי בעצם הפניה אינסופית.
300 מספר אופציות מציין מספר רב של אפשרויות משאב שהלקוח יכול לבצע.
זה למשל, יכול לשמש כדי להציג אפשרויות תצוגה שונות עבור וידאו, קבצים עם סיומות שונות.
301 הועבר לצמיתות סטטוס זה וכל הבאים צריכים להפנות אל ה-URL הנתון.
302 נמצא זוהי ההפניה הנפוצה ביותר שבה נדרש הלקוח לבצע הפניה זמנית (הביטוי המתאר המקורי הוא "הועבר זמנית"), אבל בדפדפנים הפופולריים 302 מיושם.
עם פונקציונליות של 303. לכן ב- HTTP/1.1 נוספו קודי מצב 303 ו 307 כדי להבחין בין שתי ההתנהגויות.
עם זאת, חלק מהיישומים ומסגרות האינטרנט משתמשים ב-302 כאילו היה 303.
מחלקת קוד סטטוס זו מיועדת למקרים בהם הלקוח כנראה טעה.
למעט כאשר להגיב לבקשת HEAD, השרת צריך לכלול ישות המכילה הסבר על המצב שגיאה, וציון אם זהו מצב זמני או קבוע.
אלו קודי מצב החלות על כל שיטה הבקשה.
אלה הם בדרך כלל קודי השגיאה הנפוצים ביותר בהם נתקל גולש בגלישה באינטרנט.
400 בקשה לא תקינה הבקשה שנשלחה לשרת אינה תקינה.
401 לא מאומת נידרש לבצע אימות כדי לגשת למשאב המבוקש.
403 אסור אסור לגשת למשאב המבוקש.
בניגוד לשגיאה 401, גם אימות לא מאפשר גישה למשאב המבוקש.
404 לא נמצא (זמני)המשאב המבוקש לא נמצא, אך עשוי להיות זמין בעתיד.
410 לא נמצא (קבוע)המשאב המבוקש לא נמצא, וגם לא ימצא.
413 גוף הבקשה גדול מדי שרת האינטרנט מתריע שזרם נתוני ה-HTTP שנשלח על ידי הלקוח היה גדול מדי.
לדוגמה חיפוש בגוגל מספר מילים גדול מידי, או בקשה להעלות קובץ גדול מאוד (באמצעות שיטת PUT HTTP) עלולה להיתקל בבעיה של העלאת הקובץ כי הוא עובר את גודל הקובץ המקסימלי שנקבע על ידי שרת האינטרנט.
451 לא זמין מסיבות משפטיות הדף הוסר בעקבות סיבה משפטית (הפרת זכויות יוצרים, פרטיות או הפרת כל חוק אחר).
500 שגיאת שרת השרת נתקל בשגיאה בביצוע הבקשה.
503 שירות אינו זמין השירות אינו זמין זמנית.
קוד מקור הוא סרט מתח בדיוני אמריקאי משנת 2011 שביים דאנקן ג'ונס ונכתב על ידי בן ריפלי.
בסרט מככבים ג'ייק ג'ילנהול, מישל מונאהן, ורה פרמיגה וג'פרי רייט.
הקרנת הבכורה הייתה ב-11 במרץ 2011 בפסטיבל South by Southwest, והסרט יצא לאקרנים ברחבי צפון אמריקה ואירופה ב-1 באפריל 2011.
הסרט מספר על חקירת פיגוע ברכבת בעזרת טכנולוגיה עתידנית, המאפשרת לחקור את שמונה הדקות האחרונות בחייו של אדם שמת.
הסרט מתחיל כאשר קפטן קולטר נוסע ברכבת כאשר האישה מולו מדברת אליו, קוראת לו בשם "שון", אך הוא אינו מכיר אותה ואינו מבין מדוע היא קוראת לו בשם שאינו שמו.
כאשר הוא מגיע מבולבל אל תא השירותים ברכבת הוא רואה פנים שאינם שלו מביטות בו במראה.
הוא חוזר למקומו ומנסה להסביר לאישה שדיברה איתו שהוא אינו שון וכי הוא אינו מכיר אותה כלל, אולם אין זה משנה שכן כמה דקות מאוחר יותר מתרחש פיצוץ ברכבת וכל האנשים שבה נהרגים.
קולטר מתעורר בבעתה בתא חללית קטנטן כאשר קול של אישה המזהה את עצמה בשם קולין גודווין דורשת ממנו תשובות לשאלות היכן הייתה הפצצה ברכבת, האם היו אנשים חשודים סביבו והאם זיהה את האחראי לפצצה.
על מנת לענות על השאלות הללו, סרן קולטר נשלח שוב ושוב לחוות את אותן 8 דקות המקדימות את הפיצוץ ברכבת, שוב לשוחח עם כריסטינה, האישה שישבה מולו ברכבת, שוב לחפש אחר חשודים ושוב להתפוצץ עם כל הנוסעים ברכבת כל פעם מחדש.
המפעילים של סרן קולטר מבקשים שימהר ויזהה את הטרוריסט כיוון שיש עוד פיגועים שהוא מעוניין לבצע בדקות הקרובות ובעוד נוסעי הרכבת כבר מתים, הפיגועים הנוספים עדיין לא הוצאו אל הפועל וניתן להציל את הקורבנות העתידיים של המחבל.
גודווין גם מסרבת לספק לו אינפורמציה על חייו האישיים של קולטר, מהם הוא לא זוכר דבר מלבד התקרית בה נפצע לפני כחודשיים.
כאשר חוזר קולטר בחזרה אל הרכבת הוא מנצל את ההזדמנות להתקשר ולברר באמצעות האינטרנט מה קרה איתו ומה היה מאז נפצע, ובעקבות זאת הוא מגלה שהוא למעשה כבר מת.
כאשר הוא חוזר לתא החללית הוא דורש תשובות וכך הוא מגלה שלאחר שנפצע קשה בתקרית הוא נודב שלא בידיעתו לקחת חלק בפרויקט קוד מקור, ובו מוחו מחובר לאלקטרודות שמעבירות אליו את קולה של גודווין ומאפשרות את השיחה ביניהם ואת החיבור שלו ל-8 הדקות האחרונות בחייו של שון, שעל קרון הרכבת.
הגוף שלו, כמו תא החללית שהוא רואה, הם המחשה שמוחו יצר ולמעשה אין זה קיים במציאות.
קולטר מסרב להמשיך בפעילות המבצעית ודורש לצאת מהפרויקט ובתמורה מבטיח לו מפקדה של גודווין, מפקד הפרויקט, ד"ר רוטלג', שינתק אותו מהמכשירים אם יסיים את משימתו הנוכחית וימצא את המחבל.
קולטר מצליח לאתר את המחבל אולם לא מצליח לעצור אותו במהלך 8 הדקות שבהן זיהה אותו.
הוא חוזר אל תא החללית ומעביר את הפרטים לגודווין, ואלה שולחים צוות לעצור את המחבל.
המשימה הוכתרה כהצלחה, אולם לקולטר יש בקשה: שיאפשרו לו לחזור לעוד פעם אחת אחרונה אל תא הרכבת, לנסות לעצור את המחבל ולהציל את הנוסעים, וביניהם את כריסטינה, שהפכה לחשובה לו מפעם לפעם.
לאחר הפעם הזו, הוא מבקש, ינתקו אותו מהמכשירים.
גודווין מסבירה לו שוב ושוב שלא ניתן להציל אותם, כי הרכבת כבר התפוצצה וזה קרה בעבר, אולם אומרת שתבקש זאת בעבורו.
סרן קולטר מבין שאף אחד לא יאשר לו לשוב לרכבת ולכן הוא מבקש מגודווין שתבצע את ההחלטה בעצמה לשלוח אותו בחזרה.
גודווין משתכנעת ושולחת אותו, ואומרת שתנתק אותו מהמכשירים בסיום 8 הדקות הללו.
במקביל לכך, קולטר על קרון הרכבת מצליח לנטרל את הפצצה ולתפוס את המחבל עוד לפני שירד מהרכבת, ולכבול אותו אל עמוד בקרון הרכבת.
הוא מדווח למשטרה על הפצצה ועל המחבל שאזוק שם ושולח הודעת מייל לגודווין על הצלחת המשימה.
הוא גם מספיק לערוך שיחת טלפון לאביו, לא להזדהות כקולטר, אלא כחייל שהיה עם קולטר באפגניסטן ולשאול את אביו מה שלומו ולהפיג מעט את האשמה שלו ושל אביו על כך ששיחת הטלפון האחרונה ביניהם לא הייתה נעימה.
קולטר חוזר בחזרה אל כריסטינה, לבלות איתה את מה שנשאר מ-8 הדקות שנותרו לו ובשניות האחרונות שנותרו הם מתנשקים.
בינתיים, גודווין, שמבינה כי לא רק שד"ר רוטלג' עדיין לא יודע שקולטר נשלח על ידה בחזרה לרכבת, הוא גם אינו יודע שהיא נרתעת מהמחשבה להפר את הבטחתה לקולטר ולא לנתקו מהמכשירים, הולכת לחדר מגודר ונעול, שבו נמצא קולטר עצמו, חסר הכרה ומונשם, שוכב בתוך תא רפואי ומחובר למכונת הנשמה.
היא פותחת את התא, בעוד ד"ר רוטלג' צועק עליה מבחוץ שתפתח לו את הדלת ולצופים מתגלה קולטר בגופו האמיתי, שלאחר שנפצע אנושות באפגניסטן הוא חסר פלג גוף תחתון, קטוע מהמותניים מטה וקטוע בשתי ידיו, שוכב ללא הכרה.
גודווין מחכה לצדו ובחלוף 8 הדקות היא מנתקת את קולטר מהמכשירים.
על תא הרכבת, שמונה הדקות חלפו וקולטר מבין שקוד המקור הוא לא סימולציה, אלא מכונה שמאפשרת לו ליצור מציאות אלטרנטיבית.
במציאות הנוכחית הוא הצליח למנוע את הפיגוע ברכבת וכך הוא נשאר "בסימולציה" יותר מ-8 דקות.
קולטר מביט בכריסטינה והם יורדים יחד מהרכבת.
כאשר הם הולכים ונעצרים מול מבנה המשקף את דמותם, ניתן לראות כי קולטר עדיין קיים לצד כריסטינה בעוד ההשתקפות מראה את דמותו של שון.
קולטר ממשיך לחיות במציאות החלופית שנוצרה בתור שון, למרות שבמציאות שבה פיצוץ הרכבת התרחש הוא כבר נותק ממכונת ההנשמה ומת.
קולטר אומר לה עוד במייל כי הוא מבין שהיכן שהוא בקרבת מקום אליה שוכן גופו הפצוע של סרן קולטר, הממתין למשימת קוד המקור וכי הוא מבקש שהיא תדאג לו ותטפל בו כמו שצריך.
ג'ייק ג'ילנהול - קולטר סטיבנס
מישל מונאהן - כריסטינה ווארן
ורה פרמיגה - קולין גודווין
ג'פרי רייט - ד"ר רוטלג'
ראסל פיטרס - מקס דנוף
מייקל ארדן - דרק פרוסט
סקוט באקולה - אביו של סטיבנס (קול)
קוד היסטונים היא היפותזה שהשעתוק של אינפורמציה גנטית המקודדת בדנ"א, מווסת בחלקו על ידי מודיפיקציות כימיות של חלבוני ההיסטון, בעיקר על הקצה החופשי שלהם.
יחד עם מודיפיקציות נוספות כגון מתילציה של הדנ"א עצמו, המערכת היא חלק מהקוד האפיגנטי.
היסטונים מקושרים לדנ"א ליצירת נוקלאוזומים.
אלו מתחברים יחד ליצירה של סיבי כרומטין, שבתורם מרכיבים את מבנה הכרומוזום המוכר.
היסטונים הם חלבונים גלובליים עם קצה N-טרמינלי גמיש הבולט מהנוקלאוזום.
חלק ניכר מהמודיפיקציות לזנב ההיסטוני הזה מתאימות למבנה הכרומטין.
גם מודיפיקציות אלו וגם מבנה הכרומטין עצמו מותאמים במידה רבה לרמות הביטוי של גנים.
הקונספט העיקרי בתאוריה זו היא כי המודיפיקציות על ההיסטונים לא קיימות רק לטובת ייצוב או ערעור הקשר בין הדנ"א להיסטונים עצמם, אלא שהן נועדו על מנת לגייס חלבונים אחרים באמצעות זיהוי ספציפי של היסטונים ששונו על ידי דומיינים חלבונים אשר נועדו למטרות אלו.
החלבונים המגויסים הם אלו שפועלים לשינוי מבנה הכרומטין באופן פעיל ומעודדים באופן זה שעתוק.
ההיפותזה היא שהאינטראקציות בין הכרומטין לדנ"א מונחות על ידי צירופי מודיפיקציות של ההיסטונים.
בעוד שמקובל שמודיפיקציות (כגון מתילציה, אצטילציה, פוספורילציה וכו') של זנבות ההיסטונים משנות את מבנה הכרומטין, הבנה מלאה של המנגנונים המדויקים שבאמצעותם השינויים האלה בזנבות ההיסטונים משפיעים על האינטראקציות בין הדנ"א להיסטונים עדיין לא הושגה.
אומנם, ישנן דוגמאות ספציפיות בהן ידועים הפרטים המדויקים.
לדוגמה, פוספורילציה של שיירי חומצת האמינו סרין במיקומים 10 ו-28 על היסטון H3 היא סימן להתעבות הכרומוזום.
בצורה דומה, שילוב של פוספורילציה של שיירי סרין בעמדה 10 עם אצטילציה של שיירי ליזין בעמדה 14 על היסטון H3 היא סימן מובהק לשעתוק פעיל.
מתילציה – ידוע ששיירי ליזין וארגינין עוברים מתילציה.
שיירי ליזין שעברו מתילציה הם הסמנים המוכרים ביותר של קוד ההיסטונים, שכן יש התאמה טובה בין שיירי ליזין ובין רמות ביטוי של גנים.
יש מיתאם בין מתילציה של שיירי ליזין H3K4 ו-H3K36 ובין הפעלה של תהליך השעתוק, בעוד שיש מיתאם בין דה-מתילציה של H3K4 ובין השתקה של האזור בגן.
יש מיתאם בין מתילציה של שיירי ליזין H3K9 ו-H3K27 ובין דיכוי שעתוק.
ובפרט, יש מיתאם גבוה בין H3K9ME3 ובין הטרוכרומטין דחוס.
אצטילציה לרוב משפיעה על עיצוב הכרומטין, מכיוון שמתבצעת על שיירי ליזין בעלי מטען חיובי והופכת אותם להיות נייטרלים.
ישנן עוד הרבה מודיפיקציות אפשריות של היסטונים, ומחקר רב נעשה בנושא.
צורת הכתיבה של המודיפיקציות מורכבת מכמה חלקים:
אות אחת שמסמלת את חומצת האמינו, ומספר המייצג את המיקום בחלבון שבו חומצה אמינו זו ממוקמת (לדוגמה, האות K מייצגת ליזין).
אות או שתיים המייצגות את סוג המודיפקציה (לדוגמה, Me – מתילציה, Ac – אצטילציה, P – פוספורילציה, Ub – אוביקוויטינציה).
מספר המייצג את כמות המודיפיקציות במיקום שצוין.
חלק זה נמצא רק במודיפקציות מסוג מתילציה, מכיוון שיכול להיות חד, דו או תלת מתילציה.
H3K4me3 מייצג תלת מתילציה בליזין מספר 4 הנמצא על גבי היסטון H3.
בניגוד למודל המופשט הזה, לקוד היסטונים אמיתי יש פוטנציאל להיות מורכב ביותר.
כל אחד מארבעת ההיסטונים הבסיסיים יכול לעבור מודיפיקציות שונות במספר אזורים שונים בו-זמנית.
לדוגמה, בהיסטון H3 ישנם 19 שיירי ליזין שידוע שעוברים מתילציה – כל אחד מהם יכול להיות במצב של ללא-, חד-, דו- או תלת-מתילציה.
בהנחה שהמודיפיקציות אינן תלויות זו בזו, ישנם 419 (כ-280 מיליארד) דפוסי מתילציה אפשריים, הרבה יותר ממספר ההיסטונים המרבי בגנום האנושי (6.4Gb / ~150bp = ~44 מיליון, בהנחה שהם דחוסים).
חישוב זה אינו כולל אצטילציה של ליזין (ידוע שמתבצעת ב-9 שיירים ב-H3), מתילציה של ארגינין (ידוע שמתבצעת ב-3 שיירים ב-H3) או פוספורילציה של תריאונין, סרין וטירוזין (ידוע שמתבצעת ב-8 שיירים ב-H3).
החישוב גם אינו כולל מודיפיקציות של היסטונים אחרים.
לכל נוקלאוזום בתא יכול להיות סט שונה של מודיפיקציות, ועולה השאלה האם קיימים דפוסים נפוצים של מודיפיקציות היסטונים.
מחקרים שנערכו לאחרונה על כ-40 מודיפיקציות על פני פרומוטרים של הגנום האנושי, מצאו יותר מ-4,000 צירופים שונים שנמצאים בשימוש, כאשר יותר מ-3,000 מהם מופיעים בפרומוטר אחד בלבד.
לעומת זאת, התגלו דפוסים המכילים סט של 17 מודיפיקציות שמופיעות יחד ביותר מ-3,000 גנים.
לפיכך, דפוסים של מודיפיקציות של היסטונים אכן קיימים אך הם מאוד מורכבים, וכיום יש לנו הבנה ביוכימית מדויקת של חשיבותן של מספר יחסית קטן של מודיפיקציות.
להלן טבלה המסכמת את הקשר שבין קוד ההיסטונים ומצב השעתוק:
סוג המודיפיקציה היסטוןH3K4 H3K9 H3K14 H3K27 H3K79 H3K122 H4K20 H2BK5 חד-מתילציה הפעלה הפעלה הפעלה הפעלה הפעלה הפעלה דו-מתילציה דיכוי דיכוי הפעלה תלת-מתילציה הפעלה דיכוי דיכוי הפעלה ודיכוי דיכוי אצטלציה הפעלה הפעלה הפעלה הפעלה
קוד ליוקו היא סדרת אנימציה צרפתית שיצאה בשנת 2003. הסדרה נוצרה על ידי תומאס רומיין וטניה פלובו, והופקה על ידי חברת Moonscoop.
התוכנית מתארת את עלילותיה של קבוצת מתבגרים המטיילים בעולם הווירטואלי "ליוקו", ונלחמים בתוכנת מחשב בעלת בינה מלאכותית שנקראת "זאנה" (במקור X.A.N.A) המאיימת להשמיד את כדור הארץ.
הסדרה שודרה לראשונה ב־3 בספטמבר 2003 בערוץ הצרפתי France 3. הסדרה זכתה להצלחה רבה, ובעקבותיה הפכה לזיכיון שכולל בתוכו מספר משחקים לקונסולות (נינטנדו Wii ו־PSP) וכן משחק פייסבוק.
ב־2012 יצאה סדרת ההמשך, קוד ליוקו: אבולוציה (Code Lyoko: Evolution), סדרה שמחציתה לייב אקשן ומחציתה גרפיקת תלת מימד שעוצבה מחדש.
הסדרה הייתה זמינה ב-NETFLIX ב-06 באוגוסט 2012, אך היא הוסרה לתקופה והוחזרה בסופו של דבר ב-1 באוקטובר 2020.
בישראל, שודרה הסדרה החל משנת 2005 בערוץ הילדים, בדיבוב לעברית.
ג'רמי בלפויס, נער גאון בן 13 שמתמחה במחשבים ולומד בפנימייה "אקדמיית קאדיק", מגלה יום אחד מחשב־על קוונטי במפעל נטוש ליד בית ספרו.
בהפעלת המחשב מגלה ג'רמי את העולם הווירטואלי "ליוקו" ואת אליטה, ילדה צעירה שכלואה בפנים.
לאחר שג'רמי עוזב את העולם הווירטואלי, הוא מתחיל לשים לב לתרחישים מוזרים שקורים בבית הספר.
הוא לומד על "זאנה", וירוס בעל בינה מלאכותית שמותקן במחשב־העל, שמתכנן להשמיד את העולם האמיתי.
ג'רמי וחבריו אולריך סטרן, אוד דלארוביה, יומי אישיאמה ואליטה, נלחמים ברשע שבעולם הווירטואלי במטרה להציל את שני העולמות.
לעונה הראשונה אין רצף עלילתי מסוים, כמעט כל 26 פרקיה מורכבים מנסיונותיו של "זאנה" לזרוע הרס וחורבן ואת חבורת לוחמי הליוקו שנכנסים אל תוך ליוקו כדי לעצור אותו.
זאנה לא מוותר בקלות על המגדלים אותם הוא מפעיל לכן הוא מגן עליהם באמצעות מפלצות שמסתובבות בליוקו ועל הלוחמים להילחם בהם כדי להשיג גישה למגדל.
אחרי כל משימה שהושלמה – כלומר ביטול המגדל והוצאתו מיכולת השליטה של "זאנה", הזמן מורץ לאחור בצורת בועה לבנה, בעקבותיה נמחקים הזכרונות של כולם חוץ מג'רמי, אולריך, אוד, יומי ואליטה (כל מי שקיבל גישה לליוקו).
בכך הם משנים את העבר (תוך שינוי פעולה אחת) שגורמת לעתיד חלופי.
לרוב החבורה צוחקת על כך עם בדיחות פנימיות (לדוגמה, פרק בו החבורה סיכלה תוכנית של "זאנה" לפיצוץ כור אטומי, ולאחר מכן התבדחו על ההופעה שהייתה "מפוצצת").
תוך כדי העונה נעשים ניסיונות לעבוד על תוכנה להגשמת אליטה לעולם המציאותי, כאשר השיא הוא בפרק האחרון שעוסק בהגשמת אליטה.
אך למרות זאת התוכנית לא עובדת בצורה חלקה הודות לזאנה שמפריע לתהליך ומשתיל בתוך אליטה וירוסים ממוחשבים, שגורמים לכך שאליטה בכל זאת תישאר מחוברת למחשב העל – וכל ניסיון לכבות אותו או להשמיד אותו יגרום למותה של אליטה.
בניגוד לעונה הראשונה, העונה השנייה כן כוללת רצף עלילתי כלשהו על אף שכל פרק עוסק בדבר אחר.
לאחר הגשמתה של אליטה, היא מתחילה ללמוד באקדמיית קאדיק ביחד עם שאר החבורה תחת השם "אליטה סטונס" בתור בת דודה של אוד.
אליטה עם הזמן מתחילה לקבל חזיונות על העבר שלה ועל אדם בשם "פרנץ הופר" שאיכשהו קשור לליוקו.
כמו כן ג'רמי מתכנת חלקים נרחבים בתוכנה של מחשב העל כך שאליטה לא צריכה להישאר כל הזמן בליוקו כדי לחפש מגדלים מופעלים, כלי רכב ללוחמים ועוד.
אולם באותה מידה זאנה גם כן משתדרג ומביא איתו כמה מפלצות חדשות כשאחת מהם נקראת הסכיפוזואר.
מטרתו של זאנה בשלב זה הוא לגזול מאליטה את הזכרונות שלה באמצעות הסכיפוזואר, כדי להשיג גישה אל מחוץ למחשב העל ולהשתלט על העולם.
ג'רמי מגלה כי בכל פעם שהוא מריץ את תוכנה ה-"חזרה לאחור" (התוכנית שגורמת לחזרה בזמן), כוחו של מחשב העל מוכפל על ידי הוספת קיוביט נוסף, מה שבעקיפין מחזק את זאנה.
החבורה מגלה אזור חדש בליוקו שנקרא "אזור 5" (נקרא גם Carthage – "קרתגו") שמכיל בתוכו את כל המידע שאליטה יכולה ללמוד על העבר שלה.
דרך האזור מתגלה תיעוד דיגיטלי של "היומן של פרנז הופר" ולאורך העונה ג'רמי עובד על פענוח היומן.
בסוף העונה מתגלה מי זה בעצם פרנץ הופר – הלא הוא אבא של אליטה, שמתגשם בשלב כלשהו לעולם האמיתי אך עם הזמן מתגלה כי זה איננו פרנז האמיתי אלא בעצם שכפול שיצר זאנה ומטרתו להסגיר אותה לידי הסכיפוזואר כאשר פרנז האמיתי עדיין לכוד בליוקו.
זאנה, חזק יותר מאי פעם, ברח ממחשב העל והוא לא צריך את ליוקו יותר כדי לשרוד כיוון שהוא יכול להשתלט על מחשבי על אחרים באמצעות האינטרנט.
ג'רמי בנה תוכנה שתוכל לאתר אותו בכל זמן ובכל מקום באינטרנט מה שיקל על חיזוי התקפות עתידיות שלו אך נראה כי גם מהצד של זאנה המאבק מסלים כיוון שמטרתו החדשה היא להשמיד את ליוקו.
והוא אכן עושה זאת בשתי דרכים: תקיפת הליבה של ליוקו באמצעות המפלצות שלו, והשמדת אזורים שלמים בליוקו כדי שהחבורה לא תוכל לגשת למגדלים ולעצור את זאנה.
את השיטה השנייה זאנה מממש באמצעות הסכיפוזואר דרכו הוא משתלט על אחד הלוחמים (בדרך כלל על אליטה), "מכריח" אותו להיכנס אל מגדל המעבר של האזור (מעין מגדל "ראשי" של סקטור מסוים שדרכו ניתן לעבור בין סקטורים) כדי להקליד את הקוד "קוד: זאנה" ולמחוק את הסקטור.
כך זאנה הצליח לאט לאט למחוק את האזורים (לפי הסדר): היער, המדבר, הקרח וההרים (שלושה נמחקו על ידי זאנה ששלט באליטה; אזור הקרח נמחק בכוונה בפרק 62 על ידי אליטה, כדי להציל את מחשב העל לאחר שמישהו שהיה בשליטת זאנה חיבל בו).
העומס הכפול של המלחמה בזאנה ביחד עם החיים האמיתיים בבית הספר גורמים לג'רמי ולשאר החבורה לקבל החלטה לקבל אליהם חבר חדש: ויליאם דנבר, שנבחר לאחר שעזר להם בנאמנות כמה פעמים ולא הסגיר את הסוד שלהם.
בפרק האחרון ויליאם נכנס בפעם הראשונה לליוקו אך במהרה הסכיפוזואר משתלט עליו וזאנה משתמש בגופו הנשלט כדי להרוס את ליבת ליוקו.
הריסת הליבה גרמה להשמדת ליוקו אך באורך פלא נותרו 2 ניצולים במרחב הקיברנטי: ויליאם עצמו שהפך לישות אנושית (מעין "עבד") של זאנה בתוך המרחב הקיברנטי, ופרנז הופר שמתגלה כתקווה אחרונה להצלת העולם.
באמצעות המידע שמתקבל מפרנז הופר ג'רמי הצליח לבנות מחדש את ליוקו ולהכניס בו שיפורים רבים, מה שמאפשר לחבורה להמשיך במאבק נגד זאנה.
ג'רמי ואליטה מתכנתים צוללת בשם סקידבלאדניר שמאפשרת לצלול אל תוך האינטרנט ודרכה החבורה מגלה כי זאנה יצר כמה וכמה עולמות וירטואליים שדומים לליוקו (מכונים "רפליקות") וכל אחד ואחד מהם מקושר למחשב על אחר.
באמצעות הסקידבלאדניר החבורה נלחמת בתוכניותיו של זאנה באמצעות השמדת הרפליקות והמתקנים המקושרים עליהם בעולם האמיתי תוך כדי לחימה במפלצות של זאנה, בוויליאם (תוך כדי ניסיונות לשחרר אותו משליטת זאנה) וכרגיל גם בניסיונות החוזרים ונשנים של זאנה לזרוע הרס וחורבן ניסיונות שנהיים יותר מסוכנים מאשר בעונות הקודמות.
עם הזמן מתגלית התוכנית האמיתית שמאחורי הרפליקות והמפעלים של זאנה: זאנה השתלט על מפעל רובוטיקה צבאית סודי ביותר שממוקם בסיביר, ושם הוא מקים צבא ענק של אנדרואידים חזקים במיוחד, ומכין אותם ליום פקודה כדי להשמיד את האנושות ולהשתלט על העולם.
זה גורם לג'רמי לשנות גישה, ובמקום להשמיד כל מפעל (ורפליקה) ידנית, הוא מחליט ומצליח לפתח תוכנת סוכנים מרובים (בדומה לזאנה שגם הוא תוכנת סוכנים מרובים) שבאמצעותו החבורה מצליחה לשחרר את ויליאם, להשמיד את כל הרפליקות בו זמנית ולחסל את זאנה אחת ולתמיד.
עונה שכוללת 26 פרקים שמשלבת צילומים מהעולם האמיתי ביחד עם אנימציה תלת מימד בעיצוב שונה משאר העונות.
בעונה זאת זאנה מתעורר מחדש לחיים על ידי ארגון רשע שמנוהל בידי מדען מרושע שגם פיתח לעצמו רפליקה משלו באינטרנט ועל החבורה לעצור את שניהם.
העונה לא הצליחה כמו הסדרה המקורית המצוירת.
ג'רמי בלפאה (בדיבוב לעברית: עידו מוסרי/יובל סגל/מירון אברמוביץ') – נער גאון מחשבים המתמחה בתכנות, הצעיר בחבורה, מכונה על ידי חבריו "איינשטיין".
ג'רמי מגלה את מחשב־העל, ומנסה לחשוב על דרכים חדשות להילחם ב"זאנה".
הוא מדריך את הקבוצה ממחשב־העל כשהם בתוך "ליוקו".
היות שהוא לא כל כך אתלטי וכיוון שהוא היחיד שיודע לשלוט ולהפעיל את מחשב העל, הוא כמעט ולא נכנס לתוך "ליוקו".
הוא מופיע בתור נער נמוך, בלונדיני עם משקפיים.
לרוב הוא נמצא על המחשב.
מחבב את אליטה והיא אותו, אך לא יודעים על מערכת יחסים ביניהם.
אליטה שפר (מירב דמארי) – בתו של וולדו שפר (מוכר גם כפרנץ הופר).
לאחר שחבורה של גברים בחליפות הגיעו לביתה, היא ואביה ברחו לעולם הווירטואלי.
אליטה היא נערה חכמה, שחבריה נוהגים לכנותה "גברת האיינשטיין"; בנוסף היא מכונה בשם המשפחה המומצא "סטונס".
ב"ליוקו" יש לה דמות דמוית־אלף.
לפני שג'רמי גילה את מחשב־העל, "זאנה" מחק לאליטה חלקים מהזיכרון, כדי שלא תוכל לצאת מהעולם הווירטואלי; בכל זאת בסוף העונה הראשונה ג'רמי מצליח להוציא אותה לעולם האמיתי בעזרת תוכנה שיצר.
לאחר מכן רודפים אותה סיוטים על עברה.
לאליטה אין כוחות הגנתיים, אך מסוגלת בזכות ריכוז מחשבה ליצור גשרים, קירות ומחסומים בעונה הראשונה.
בעונה השלישית היא מקבלת יכולת לירות כדורי אנרגיה, ובעונה הרביעית – יכולת לעוף בעזרת כנפיים שג'רמי תכנת לה.
אולריך סטרן (דניאל זילברשטיין) – תלמיד שקט ורגוע, המנסה לגרום להוריו להתגאות בו.
מתאמן באמנויות לחימה עם יומי.
ב"ליוקו" הוא לבוש כסמוראי בחליפה צהובה־שחורה, ובעל כוחות על כגון "שכפול" (Triplicate) המאפשר לו ליצור שני שכפולים של עצמו, "שילוש" (Triangulate) המאפשר לו ליצור משולש־הטעיה שבנוי משלושה שכפולים של עצמו, וריצת־על (Super sprint) המאפשרת לו לרוץ במהירות על.
כלי הנשק שלו בליוקו הוא חרב קטאנה ארוכה.
לאורך כל הסדרה סיסי ("מלכת הכיתה") מנסה לגרום לו לחבב אותה, בלי הצלחה.
בעונה הרביעית מקבל עוד חרב קטאנה להילחם איתה.
במשך כל הסדרה אולריך מאוהב ביומי, אך היא הייתה צריכה להחליט בינו לבין ויליאם.
בסופו של דבר יומי בוחרת באולריך.
אוד דלה-רוביה (גיא רושיניאק) – תלמיד ציני והומוריסטי, לא חכם במיוחד, לומד למבחנים בבית הספר לעיתים רחוקות, ולרוב מעתיק מג'רמי במהלכם.
אוד חולק חדר עם אולריך, והוא בעל כלב בשם "קיווי" שאותו הוא מסתיר כי אסור לגדל חיות מחמד בפנימייה.
ב"ליוקו" הוא לבוש כמו חתול, כלי הרכב שלו הוא גלשן אוויר מעופף, ומבטא יכולת לירות חצים מפרקי ידיו.
לעיתים חווה "הבזקים" מהעתיד, שמתגלים כבדרך כלל נכונים.
יומי אישיאמה (אביטל אברג'יל) – תלמידה ממוצא יפני, רצינית ושקדנית, המשקיעה בלימודים בשביל הוריה.
יש לה אח בשם הירוקי.
היא בדרך כלל לבושה בשחור, וב"ליוקו" היא לבושה בקימונו.
כלי הנשק שלה ב"ליוקו" הם שתי מניפות יפניות שבאמצעותן היא בפוגעת במפלצות; בנוסף היא מבטאת יכולת לטלקינזיס (הזזת חפצים בכוח המחשבה), אך משתמשת בה לעיתים נדירות.
בעונות 1 ו־2 הייתה כימיה בינה לבין אולריך ואף כמעט התנשקו בליוקו אך החזרה לעבר עצרה אותם.
בעונה ה-3 מצטרף ויליאם דנבר לבית הספר ובינו לבין יומי נוצר חיבור מידי.
הם מתחילים להסתובב הרבה ביחד ואולריך מקנא.
בזמן שוויליאם נלכד בליוקו תחת שליטתו של זאנה הצליחה יומי להחזיר את ויליאם לעצמו, אבל רק לרגע.
לאחר שהחבורה משחררת את ויליאם הוא מחליט לעשות צעד עם יומי אך היא מסרבת ובוחרת באולריך.
ויליאם דנבר (אביתר אדיר) – תלמיד שהגיע לפנימיה במהלך העונה השנייה.
תחילה התבודד, עד שפגש את יומי, הם התחברו והוא פיתח רגשות כלפיה.
ויליאם ואולריך נוהגים לריב על תשומת לבה.
בעונה השלישית הופך ויליאם לחבר בקבוצה, כאשר "לוחמי ליוקו" זקוקים לוחם נוסף.
במשימתו הראשונה ב"ליוקו" הוא נתפס ו"זאנה" משתלטת עליו והופכת אותו לחייל שלה.
ג'רמי יוצר כפיל שלו, אך התוכנה שלו מלאה בתקלות, מה שגורם לכפיל להתנהג בצורה מגוחכת, בלתי צפויה ולעיתים אף מסוכנת.
לקראת סוף הסדרה הכפיל מפתח יכולות אנושיות, מה שעוזר ל"לוחמי ליוקו" בהצלתו של ויליאם.
ויליאם לובש ב"ליוקו" חולצה לבנה (שחורה כש"זאנה" משתלט עליו), והוא נלחם בעזרת חרב כסופה ענקית (הנקראת Zweihander).
לאחר שזאנה השתלט עליו והרס בעזרתו את ליוקו, הוא הפך אותו לאסיר שלו, וכעת ויליאם נלחם בלוחמי ליוקו ומשרת את זאנה.
זאנה נותן לו חליפה שחורה, בעלת עין של "זאנה" טבועה עליה בלבן, עין אחת טבועה על מצחו, ואחת גם על חרבו, שכעת מכוסה ברובה בשחור.
מאז שהגיע לבית הספר ויליאם התאהב ביומי והם היו מבלים הרבה יחד.
כשנלכד בליוקו תחת שליטתו של זאנה, הוא ויומי נלחמים בליוקו וכאשר הוא עומד לפגוע בה ולהחזיר אותה לעולם האמיתי יומי מדברת איתו ומצליחה לעצור אותו ואף להחזיר אותו לעצמו לכמה שניות.
לאחר שחזר מליוקו ניסה ויליאם לחזור לאן שהיה עם יומי, אבל היא סירבה והלכה עם אולריך.
"זאנה" (זיו זוהר מאיר) – תוכנת סוכנים מרובים בעלת בינה מלאכותית שנוצרה על ידי אביה של אליטה.
תוכננה להיות החלק שישמיד את התוכנית הסודית של פרנז כדי שהממשלה לא תעלה עליו אך יצאה מכלל שליטה והפכה לווירוס מרושע שמטרתו להשמיד את האנושות.
"זאנה" מסוגל לשלוט במקורות חשמל בעיר באמצעות מחשב־העל שנמצא במפעל הנטוש.
הוא מסוגל ליצור מפלצות שעוזרות לו לעצור את "לוחמי ליוקו".
בעזרת המגדלים הנמצאים בליוקו, הוא יכול לעבור אל העולם האמיתי, ולהשתלט על חפצים, מכשירים, ואף בני אדם.
הוא הרשע העיקרי בסדרה, אבל לאורך כל העונות הוא איננו מדבר, אלא מופיע לרוב בעולם האמיתי בתור עשן שחור־סגול כהה.
המפלצות בליוקו הן מעשה ידיו של "זאנה" והן מתוכנתות לשמור על המגדלים פועלים ולהוציא מפעולה את לוחמי ליוקו.
רוב המפלצות נושאות את האות של "זאנה" והיא נקודת התורפה שלהן.
קנקרלט (Kankrelat) היא מפלצת דמוית דיונון בעלת ארבע רגליים.
תותח הלייזר שלה נמצא בין רגליה והיא מהירה מאוד.
היא בדרך כלל נעה בקבוצות והיא אחת המפלצות הקלות ביותר להבסה.
צרעה (Hornet) מפלצת דמוית צרעה בעלת חדק ארוך שדרכו יורקת חומר ממיס, כמו חומצה, ובעלת 3 זוגות כנפיים.
תותח הלייזר שלה נצמא באחורי גופה, וגם היא כמו קנקרלט נעה בקבוצות.
בלוק (Block) קובייה מהלכת על 6 רגליים, ובעלת 4 "עיניים" נושאות אות "זאנה".
לפי מספר פרקים, לכל "עין" יש ירייה מיוחדת משלה (אחת מקפיאה, אחת יורה לייזר, אחת יורה טבעות אש, ואחת יורה צרורות לייזרים מהירים הרבה יותר, אך חלשים יותר בנזק).
זאת היא המפלצת החביבה ביותר על אוד, והיא נעה בדרך כלל בזוגות או בשלשות.
סרטן (Krab) היא מפלצת בעלת 4 רגליים וגוף דומה לסרטן, בעלת 6 עיניים: 3 עליונות שמרכזות קרני לייזר לנקודה אחת וכך לייצר קרן לייזר עוצמתית, ו-3 תחתונות שכל אחת מהם יכולה ליצור קרן אחת.
היא מהלכת בדרך כלל לבד או בזוגות אם כי פעם אחת זאנה יצר צבא שלם של עשרות מפלצות כאלה כדי לשמור על מגדל.
מגהטנק (Megatank) כדור מתכתי כבד שחצוי באמצעו, ובמרכזו תותח הלייזר.
פגיעתו קטלנית וגורמת למוות מידי של הדמות.
המגהטנק יורה לא בלייזרים כמו המפלצות הקודמות, אלא בירייה ממושכת אנכית שקשה מאוד לעצור אותה.
למפלצת זאת טעינת הירייה היא הארוכה ביותר, אך גם הנזק הוא הקטלני ביותר, הדרך היחידה להרוג את המגהטנק היא לירות בעין שלו, שהיא גם תותח הלייזר, הנמצאת בתוך שריון המתכת שלו, ונחשפת רק בזמן טעינת ירייה, מה שמקשה מאוד על הריגתו.
השומר (Guardian) הוא המפלצת היחידה של "זאנה" שאין לה עין, והיא לא יורה.
השומר נראה כמו כדור גדול של אש, ויכול להכיל בתוכו דמות ליוקו, ולשכפל אותה לצרכיו.
"זאנה" כבר עשה זאת ליומי ולאליטה בעונה הראשונה.
הדרך היחידה להרוג שומר היא לבלבל אותו, ולגרום לו לחשוב שהדמות שהוא כולא הצליחה לברוח.
טרנטולה (Tarantula) מופיעה מהעונה השנייה ואילך.
הטרנטולה מזכירה קצת עכביש בעל 4 רגליים, בטן של עקרב וראש (שעליו האות של "זאנה") שמזכיר קצת חמור.
שתי רגליה הקדמיות משמשות כתותחי הלייזר.
בניגוד לשאר המפלצות, הטרנטולות יכולות לתקשר ביניהן ואף להלך על שתיים.
זוחלים (Creepers) – מופיעה מהעונה השנייה ואילך.
מפלצת ספציפית לאזור 5 עם ראש עגול (שעליו הסימן) וגוף של זוחל שנתמך על ידי 2 גפיים קדמיות.
בראש יש פה שבתוכו נמצא תותח הלייזר.
מאנטה ריי (Manta) – מופיעה מהעונה השנייה ואילך.
יצור מעופף בגווני כחול ולבן שנראה כמו היצור הימי בעל אותו השם.
הסימן נמצא על גב היצור ומהפה שלו הוא יורה קרני לייזר עוצמתיות שעושות הרבה נזק.
בנוסף לכך הוא מטיל ביצי נפץ שמתפוצצות במגע איתם והורגות מיידית .
כשזאנה משתלט על ויליאם יש לו מאנטה משל עצמו בצבע שחור לבן שעליה הוא רוכב.
הסכיפוזואר (scyphozoa) מופיעה מעונה 2 ואילך.
היא מפלצת דמוית תמנון ענק בעלת 6 זרועות, ועיין "זאנה" אחת באמצע ראשה.
זאת היא מפלצת מיוחדת במינה שביכולתה להשתלט על דמות ולחולל שינויים במוחה (לקיחת מידע, או השתלטות של זאנה על הדמות).
היא עושה זאת בעזרת ליפוף שלוש מזרועותיה מסביבי לגוף הדמות, ונגיעה בעזרת שלוש הזרועות הנוספים בראש הדמות.
על אף שרוב הפעמים המטרה של הסכיפוזואר הייתה אליטה, זאנה עשה בו שימוש גם על דמויות אחרות, למשל גנבת ה־DNA של יומי בליוקו, על מנת למנוע ממנה לחזור לארץ, והשתלטות על מוחו ויליאם בסוף העונה השלישית, על מנת שיחסל את הלב של ליוקו ולמחוק את ליוקו סופית.
קונגר, קאלאמאר, רקין – יצורים שמופיעים מעונה 4, נמצאים באינטרנט (מה שמתחת לים הדיגיטלי בין הרפליקות) ותפקידם לתקוף צוללות.
הראשון נראה כמו דיונון השני נראה כמו עכביש והשלישי נראה כמו כריש.
קולוסוס (Kolossus) – המפלצת האולטימטיבית של זאנה.
יצור ענק בגובה עשרות מטרים מכוסה במגמה רותחת עם כוח ברוטלי עצום.
כדי לחסל אותו יש לפגוע בשני המקומות שהעין נמצאת בהם: סימן אחד נמצא בפרצוף שלו וסימן שני נמצא על אחת הידיים שלו, שמעוצבת כמו להב ענק.
זאנה יצר אותו בעונה הרביעית על ידי שאיבת כוח מכל הרפליקות ובפעם הראשונה שהם פגשו בו הוא חיסל את כולם וריסק את הצוללת שלהם לרסיסים.
בפעם השנייה שהם פוגשים בו הוא מנסה למנוע מפרנז הופר להעביר ללוחמים את התוכנה לחיסול זאנה על ידי השמדת האזור שהם נמצאים בו, אך הוא מובס בידי אולריך שבמאמץ רב אחרי קרב ארוך וקשה מצליח לפגוע בשני הסימנים שלו.
בסופו של דבר הוא נמחץ תחת משקלו של היצור שקרס עליו.
קוד ייעודי הוא חלק בקוד של אקספלויט (exploit) המנצל פרצת אבטחה.
חלק זה מהווה ה"מטען המועיל" (payload) שיפעל על המחשב המותקף.
הקוד הייעודי בדרך כלל מתחיל בפקודת מעטפת שמאפשרת לשלוט במחשב המותקף.
קוד ייעודי בדרך כלל כתוב בשפת מכונה.
הוא נקרא "ייעודי" כי הוא נכתב לרוב ב"שפת מכונה", ולכן בדרך כלל, מתאים רק לצירוף אחד מסוים של מעבד, מערכת הפעלה ו"חבילת עדכון" .
לצירוף כזה של מעבד, מערכת הפעלה וחבילת עדכון - נהוג לקרוא "פלטפורמה" בהקשר זה.
לעיתים, ניתן לכתוב "קוד ייעודי" שמתאים ליותר מפלטפורמה אחת.
כתיבת קוד ייעודי, ניתוח מה הוא עושה, ההתאמה לפלטפורמות שונות, "חתימת קוד ייעודי מוכר", היכולת לפתח וריאציות שלו כדי להתחמק מתוכנות "אנטי וירוס" וכדומה - הם מרכיב משמעותי בלוחמת סייבר.
ישנן שתי משפחות של "קוד ייעודי": קוד מקומי וקוד מרוחק.
מונח זה מכוון שלמצב בו התוקף מבצע את המתקפה על מחשב שאליו הוא כבר הצליח להשיג גישה.
ה"קוד הייעודי" משמש אותו להעלאת ההרשאות (הסלמה) כך שיוכל להפעיל פונקציות "חזקות יותר" ובאמצעותן לממש התקפות "גלישת חוצץ" וכיוצא באלו.
לדוגמה: התוקף כבר הצליח להשיג גישה לשרת אחסון קבצים לקריאה בלבד, והוא מריץ עליו קוד ייעודי מקומי כדי להשיג הרשאות לעריכה או העברה של הקבצים.
מונח זה מתייחס למצב בו התוקף תוקף מחשב אחר מהמחשב בו הוא משתמש, באמצעות הרשת.
קיימות כמה שיטות ליצירת הקשר בין מחשב התוקף למחשב המותקף ובדרך כלל, התוקף יעדיף שלא לפתוח התקשרות חדשה משום שהתקשרות כזו יכולה להיחסם על ידי מנגנוני חומת אש.
בשיטה זו, "הקוד הייעודי" מנחה את מכונת היעד להוריד תוכנה מהרשת/ מאתר אינטרנט ולהפעיל אותה.
אפשרות נוספת, היא להוריד ספריית תוכנה שלמה מהרשת.
היתרון של שיטה זו היא ש"הקוד הייעודי" יכול להיות קטן יחסי.
כאשר הקוד הייעודי "גדול מידי" מכדי לרוץ באותו Process במחשב היעד, יש גישה ולפיה ניתן להריץ רק חלק ממנו, אחר כך להוריד קטע נוסף, להריץ אותו וחוזר חלילה.
גישה זו נקראת, קוד ייעודי רב שלבי, או באנגלית Staged Shellcode
כאשר התוקף לא יכול לדעת באיזה כתובת זיכרון ב-Process במחשב היעד, הקוד הייעודי יסיים לרוץ.
בשיטת "ביצת פסחא", התוקף מכניס קוד קצר נוסף, בכתובת ידועה וקוד זה צריך לדעת למצוא את "הקטע העיקרי".
בדומה ל"ביצה חבויה", אלא שהתוקף משלב לתוך ה-Process מספר "חבילות קוד" שונות והקוד "המחפש", יודע למצוא את אותן חבילות קוד, לחבר אותן לוגית ולהריץ אותן יחד, באותו Process במחשב היעד.
קוד ייעודי אינו קובץ בר-הרצה ובהתאם, יש לבצע טכניקות ייעודיות כדי לפענח מה תכליתו של הקוד.
קוד מזהה בין-לאומי הוא שם כולל לשיטות סיווג למסמכים אלקטרוניים ופיזיים הנהוגות בעולם.
הקוד מופיע כחלק מציטוטי מקורות במאמרים, בוויקיפדיות שונות ובכל מקום אחר בו חשוב לדייק בהפניה למקור, בדרך כלל עקב זכויות יוצרים.
שיטה תיאור(יש לבטא archive, ארכיון, כש-X היא אות האלפבית היווני כי, χ) מאגר טיוטות אלקטרוניות (e-prints) של מאמרים מדעיים בתחומי מתמטיקה, פיזיקה, אסטרונומיה, מדעי המחשב, ביולוגיה, סטטיסטיקה וכלכלה, הניתנים לגישה ברשת.
ברוב תחומי מתמטיקה ופיזיקה כמעט כל המאמרים מופיעים במאגר.Amazon Standard Identification Number הוא קוד מזהה בן 10 אותיות ומספרים הנמצא בשימוש של אמזון לזיהוי הפריטים באתר Amazon.com (ידוע גם כ-refcode) הוא מזהה קומפקטי שנמצא בשימוש של מאגרי נתונים בנושא אסטרונומיה.
נוצר עבור SIMBAD, ובהמשך אומץ על ידי נאס"א.
מזהה עצם דיגיטלי הוא קוד מזהה קבוע הניתן ל.
הקוד אינו תלוי במיקומו הפיזי של המסמך (כמו כתובת URL).
ראשי התיבות DOI הם סימן רשום של ארגון ה-DOI העולמי.מסת"ב (ראשי תיבות של מספר ספר תקני בין-לאומי) הצורה העברית של ISBN (ראשי תיבות של International Standard Book Number), הוא קוד מזהה בין-לאומי, ייחודי למהדורה של ספר.
בדרך כלל הוא מודפס על הכריכה האחורית של הספר, בספרות ובברקוד, כך שניתן לקרוא אותה בקופה רושמת באמצעות קורא ברקוד.
(ראשי תיבות באנגלית: International Standard Serial Number) הוא קוד מזהה בין-לאומי לזיהוי כתבי עת ופרסומים עִתיים אחרים.
שיטת הזיהוי באמצעות ISSN נוסחה לראשונה כתקן ISO בין-לאומי בשנת 1971, ופורסמה כתקן ISO 3297 בשנת 1975. תת-ועדת ה-ISO שאחראית לתקן היא TC 46/SC 9.(Jahrbuch über die Fortschritte der Mathematik) ראו Zbl.שיטת המיון של ספריית הקונגרס היא שיטת ספרים בספריות שפותחה בידי ספריית הקונגרס של ארצות הברית.
השיטה נפוצה במרבית הספריות האקדמאיות בארצות הברית ובמספר מדינות נוספות.
מרבית הספריות הלא-אקדמיות בארצות הברית עושות שימוש בשיטת דיואי.Mathematical Reviews הוא מגזין ומאגר רשת של קהילת המתמטיקה האמריקאית (AMS) שכולל תקצירים של מאמרים רבים בתחומי מתמטיקה, סטטיסטיקה ותאוריית מדעי המחשב.
המספור הוא סידורי על תוכן המאגר, ואין מדובר בשיטת מיון או קידוד.
"מרכז ספריית המחשב המקוונת" (Online Computer Library Center) הוא "שירות ספריית מחשב וארגון מחקר ללא מטרות רווח המוקדש לעידוד הגישה לידע וצמצום עלויות המידע".Open Library הוא מיזם חינמי ברשת המתיימר ליצור עמוד רשת אחד לכל ספר שפורסם אי פעם.
במידת האפשר הוא מספק קישורים לטקסט חוקי של הספר ברחבי הרשת.Office of Scientific and Technical Information הוא חלק של חדר המדע (Office of Science) בתוך משרד האנרגיה של ארצות הברית PubMed הוא מאגר מידע ביבליוגרפי העוסק בתחומי מדעי החיים, מדעי הרפואה והמקצועות הפרא-רפואיים.
PubMed היא חלק ממיזם NCBI של ממשלת ארצות הברית.ברשת האינטרנט ובהנדסת רשתות מחשבים, מסמכי בקשה להערות הם סדרה של מיזכרים בתחום טכנולוגיות אינטרנט שונות.
לרוב, המיזכרים מתארים מחקר חדש, חדשנות טכנולוגית או מתודולוגיה המרחיבים באופן כלשהו את טכנולוגיות האינטרנט הקיימות.(ראשי תיבות של Social Science Research Network, בעברית רשת המחקר של מדעי החברה) הוא אתר אינטרנט המוקדש להפצה מהירה ולהנגשה של מחקר בתחומי מדעי החברה והרוח.
zbMATH, או Zentralblatt MATH הוא שירות המספק ביקורות מדעיות (reviews) ותקצירים (abstracts) למאמרים במתמטיקה טהורה ובמתמטיקה שימושית שפורסמו על ידי ההוצאה לאור "Springer Science+Business Media".
מהווה שירות בין-לאומי מוביל המכסה שטח שלם של מתמטיקה.
משתמש במיון מתמטי לפי נושאים לארגון הביקורות.
קוד זד (Z) הוא סיווג המשמש את ארגון הבריאות העולמי בהבחנת אנשים המבקשים סיוע במשברים נפשיים ושאינם בעלי אבחנה פסיכיאטרית.
ארגון הבריאות העולמי מסווג כל האבחנות הרפואיות במדריך סיווג ואבחון (ICD-10) בקודים על-פי אותיות ה-ABC.
הפרעות נפשיות והתנהגותיות מסווגות באות F.
קוד Z מציג גורמים המשפיעים על מצב בריאותי ונוגעים לשירותי בריאות.
מקובל להשתמש בקוד Z לציין גורמי רקע ובעיות חיים שלעיתים תכופות מהווים זרז או גורם מחריף למצוקה, סימפטום או תסמונת.
על אלו נמנים בין השאר משברי חיים בתחומי המשפחה והעבודה, התמודדות עם התמכרויות, פגיעה מינית ובעיות נוספות הקשורות באירועי חיים שליליים במהלך הילדות ולאחריה.
אבחנה בקוד Z יכולה להופיע לבד או כנלוות לאבחנה בקוד F.
השימוש בסיווג קוד Z בישראל
בעקבות כניסתו לתוקף של החלק הסופי בשינוי חוק בריאות הנפש, מתאריך 1 ביולי 2015, עברה האחריות הביטוחית כלפי פונים הנזקקים לסיוע נפשי מאחריותן של המדינה והשירות הציבורי, לאחריות קופות החולים.
לפי הצעת החוק האנשים המסווגים בקוד Z, לא יזכו לקבל שירותים במסגרת ביטוח הבריאות הממלכתי.
לפי משרד הבריאות, חוק ביטוח בריאות ממלכתי מיועד לתת מענה רפואי-טיפולי לאנשים הסובלים מבעיה רפואית הדורשת טיפול.
מאחר שקוד Z מתאר מצבי חיים, הרי לא מדובר במצב הדורש טיפול רפואי.
יחד עם זאת, אם אדם כתוצאה ממצב חיים מסוים סובל מהפרעה תפקודית או ממצב רפואי כמו חרדה, דיכאון, הסתגלות וכדומה, הוא יכנס לקטגוריה של קוד F ויהיה זכאי לקבל טיפול רפואי-נפשי.
ביקורת כללית מופנית כנגד שימוש באבחנות.
ישנם אנשי מקצוע המחזיקים בעמדה אידאולוגית ביקורתית הטוענת נגד שימוש באבחנות, בעיקר כאשר מדובר במטופלים קטינים.
חלקם דוגלים בשימוש בקוד Z בלבד.
ביקורת נוספת טוענת כי הוצאת קוד Z אל מחוץ לאחריות הביטוחית של קופות החולים תוביל למצב של שפונים יקבלו אבחנה פסיכיאטרית לא מתאימה או שלא יקבלו טיפול כלל.
ביקורת אחרת מתייחסת לכך שלקופות החולים יש אינטרס ארגוני וכלכלי בקביעת המכסות.
על פי ביקורת זו, משרד האוצר וקופות החולים חיפשו דרכים להוזיל עלויות.
אחת הדרכים היא צמצום רשימת הזכאים לטיפול נפשי.
ביקורת נוספת נוגעת למתרחש בעולם.
קיימת טענה כי ישראל מפגרת מאחורי מדינות שונות מבחינת תפיסת השירות הרפואי לבריאות הנפש לציבור, וכי מדינות רבות באירופה מעמידות את שירותי בריאות הנפש שלהן גם לרשותם של חולים המסווגים תחת קוד Z, ואינן מבחינות בין חולי הנפש לבין אלו המבקשים תמיכה נפשית בעת משבר.
בבלגיה, נורווגיה ואנגליה אין אבחנה בין חולים המאובחנים בקוד Z לשאר החולים לעניין היקף השירותים הניתנים.
באוסטריה חולים המאובחנים בקוד Z זכאים לקבל טיפול במסגרת ביטוח הבריאות הממלכתי.
בשוודיה אין מגבלה על מספר המפגשים בשנת טיפול להם זכאי מטופל המוגדר במסגרת קוד Z.
שר הרווחה יצחק הרצוג סבר כי אין להוציא באופן גורף את האוכלוסייה הסובלת ממצוקות נפשיות עקב מצבי משבר.
לטענתו, נציגי משרד הבריאות הבהירו שכל המצוקות המאופיינות בהיבטים נפשיים כדיכאון, חרדה וכדומה, הנובעים ממצבי חיים משבריים, נכללים בשירותים שיינתנו על ידי המרפאות, לאחר שיאובחנו על ידי רופא שהוסמך לכך (בקוד F).
לאור האמור משרד הרווחה ביקש בתקופת כהונתו לבטל בהצעת החוק את האמירה הגורפת המוציאה את אוכלוסיית האנשים הכלולות בקוד Z, ולהגדיר באופן ברור יותר את מחויבות החוק למתן שירותים על-פי קוד F.
תוכן הסיווג כפי שמופיע ב-ICD-10 (רשימה חלקית)
גורמים המשפיעים על מצב בריאותי ונוגעים לשירותי בריאות (קוד Z00-Z99), בהתאם לסיווג ולאבחון הפסיכיאטרי לפי ארגון הבריאות העולמי:
קוד ורוד: נשים למען שלום (או קוד פינק; באנגלית: Code Pink: Women for Peace) הוא ארגון חוץ-ממשלתי בין-לאומי המתאר את עצמו כ"תנועה שורשית למען שלום וצדק חברתי הפועלת לסיום מלחמות וכיבוש במימון ארצות הברית, להפחתת המיליטריזם בעולם, ולהגדלת המשאבים המופנים לצורכי בריאות, חינוך, איכות הסביבה ופעילויות אחרות המחזקות את החיים".
בנוסף לפעילות אנטי-מלחמתית הארגון פעיל נגד ירי מל"טים בפקיסטן ובתימן, דוחף לסגור את כלא גואנטנמו, תומך בהקמת מדינה פלסטינית ובפעילות BDS, תומך בהסכם הגרעין עם איראן, ומתנגד לקשרים דיפלומטיים עם סעודיה.
הארגון מתאפיין בפעילות רבה של נשים, על אף שהפעילות בו פתוחה לכל אדם.
לארגון משרדים בלוס אנג'לס, קליפורניה וושינגטון די.
סי., וכן במספר מדינות נוספות.
בפעילויות ציבוריות של הארגון, חברותיו לובשות ורוד.
הארגון לקח חלק בהפגנות ומחאות רבות בארצות הברית ובעולם.
הארגון "קוד פינק" נוסד ב-17 בנובמבר 2002 על ידי מדיאה בנג'מין ופעילים נוספים.
שמה של הקבוצה הוא משחק מילים על ביטוי "קוד אדום" המסמל מצב חירום בארצות הברית.
בפברואר 2003, שבועות ספורים לפני מלחמת עיראק, ארגן קוד פינק משלחות לעיראק שבהן נפגשו עם הורים לחיילים והורים שכולים.
לאחר מכן פרסמו דו"ח על השפעת הכיבוש האמריקאי על מעמד האישה בעיראק.
בשנת 2004 טען הארגון כי ארצות הברית מבצעת פשעי מלחמה בעיראק, וכי אלפי אזרחים נהרגו בפלוג'ה שבעיראק בשל פעולות הצבא האמריקני.
באותה שנה אסף הארגון תרומות בסך כ-600,000 דולר, יחד עם ארגונים נוספים, לסיוע הומניטרי לפליטי פלוג'ה.
משנת 2005 עד 2007 השתתפו חברי הקבוצה בהפגנות נגד מלחמת עיראק מול המרכז הרפואי וולטר ריד, שם אושפזו פצועי המלחמה.
במספר מקרים המפגינים העמידו במקום ארונות קבורה, אך דוברי הארגון טענו שמפגינים אלה אינם מהארגון.
בריאיון עם טאקר קרלסון בשנת 2007 אמרה מדיאה בנג'מין שהיא תומכת במדיניותו של הוגו צ'אווס בוונצואלה, ושחלק מהטענות שהוצגו על ידי קרלסון נגדה הן שקריות ומבוססות על סרטונים מבוימים.
בשנת 2009 החל הארגון בקמפיין בשם "לקרקע את המל"ט", בקריאה להפסיק את השימוש במל"טים במבצעים צבאיים של ארצות הברית בפקיסטן, תימן ואפגניסטן.
לדברי הארגון, בשיטה זו נגרם מוות מיותר של אזרחים חפים מפשע.
הארגון ערך הפגנות ליד בסיס של חיל האוויר של ארצות הברית במחוז קלארק שבנבדה לאורך תקופה ממושכת.
ההפגנות נמשכו עד אוקטובר 2011, ולאחר מכן נמשכה פעילות הארגון בנושא זה בכנסים בוושינגטון די.
ובדיונים פומביים בנושא תקיפות כלי טיס בלתי מאוישים.
משנת 2009 משתתף "קוד פינק" בפעילויות למען תושבי רצועת עזה, ומשלחות מטעם הארגון ביקרו בעזה מספר פעמים, חלקן בהזמנת האו"ם.
בביקוריהן לוו על ידי אנשי חמאס והתאכסנו במלון שבבעלות הארגון.
באחד הביקורים הצטרפה לפעילות הארגון הסופרת אליס ווקר.
בשנת 2014 תוכננה להגיע לעזה משלחת של הארגון לרגל יום האישה הבין-לאומי, אך נציגי הארגון שנחתו בקהיר נעצרו וגורשו לטורקיה.
הארגון הוגדר על ידי הליגה נגד השמצה כאחד "הארגונים העוינים והמסוכנים ביותר לישראל הפועלים כיום בארצות הברית."
ביולי 2018 נמנעה כניסתה לישראל של אריאל גולד, יהודייה אמריקאית ואחת הפעילות המרכזיות ב"קוד פינק".
לאחר הטבח בבית הספר היסודי סנדי הוק, בשנת 2012, מחה הארגון נגד איגוד הרובאים הלאומי האמריקאי.
בשנים 2013–2014 מחה הארגון מספר פעמים נגד התערבות אמריקאית במלחמת עיראק ובמלחמת האזרחים בסוריה.
בינואר 2017 נעצרו מספר פעילות "קוד פינק" בהפגנה נגד השבעתו של דונלד טראמפ לנשיאות ארצות הברית.
פעילות מהארגון הניפו את בלון טראמפ התינוק במהלך חגיגות יום העצמאות של ארצות הברית ב-4 ביולי 2019, כאות מחאה נגד טראמפ.
קוד המטפחת, המכונה גם קוד הבנדנה והסימון, הוא מערכת מקודדת צבעים הנפוצה בדרך כלל בקרב גברים שמחפשים מין מזדמן עם גברים או מתרגלי BDSM.
קוד זה נפוץ בעיקר בארצות הברית, קנדה, אוסטרליה ואירופה.
המטפחת מציינת את ההעדפותה המיניות של האדם, את סוג יחסי מין שהאדם מחפש, והאקטיביות והפסיביות של האדם.
לבישת הממחטה בצד שמאל של הגוף מעידה בדרך כלל כי האדם אקטיבי, בעוד שלבישת הממחטה בצד ימין של הגוף מעידה בדרך כלל כי האדם פסיבי.
קוד זה היה בשימוש נרחב בשנות ה-70 של המאה ה-20 על ידי גברים הומוסקסואלים וביסקסואלים.
חבישת מטפחות צבעוניות שונות סביב הצוואר הייתה נפוצה באמצע ובסוף המאה ה-19 בקרב בוקרים, מהנדסי רכבות קיטור וכורים במערב ארצות הברית.
נהוג לחשוב כי מקורם של חבישת מטפחות על ידי גברים הומוסקסואלים בסן פרנסיסקו לאחר הבהלה לזהב שהייתה בקליפורניה, שבאה ממחסור בנשים.